Bikonys
Bikonys – kaimas Kupiškio rajono savivaldybėje, 5 km į pietus nuo Antašavos, 9 km į šiaurės vakarus nuo Kupiškio. Per kaimą teka Marnakos upelis, pietuose dunkso Užukapės miškelis. Vidury dirbamų laukų stūkso medžiais ir krūmais apaugusi kalvelė – senosios kaimo kapinės, valstybės saugomas kultūros paveldo objektas. 1991 m. jose pastatytas aukštas medinis kryžius „Bikonių kaimo protėviams“ atminti.